RAHANE
వైస్‌ కెప్టెన్‌ అయితే డ్రింక్స్‌ మోయకూడదా : రహానె
న్యూఢిల్లీ: టీమిండియాకు ఆడేటప్పుడు ఏ బాధ్యత ఇచ్చినా నిర్వర్తించేందుకు తాను సిద్ధమేనని టెస్టు జట్టు వైస్‌ కెప్టెన్‌ అజ్యింకె రహానె స్పష్టం చేశాడు. ఈ ఏడాది ఆస్ట్రేలియాతో ముగిసిన టెస్టు సిరీస్‌లో ధర్మశాలలో జరిగిన చివరి టెస్టుకి రహానె కెప్టెన్‌గా వ్యవహరించిన సంగతి తెలిసిందే. అయితే, ఇటీవల ఇంగ్లాండ్‌ వేదికగ ముగిసిన ఛాంపియన్స్‌ ట్రోఫీలో కనీసం తుది జట్టులో చోటు దక్కించు కోలేకపోయాడు. ఛాంపియన్స్‌ ట్రోఫీ మొత్తం 12వ ఆటగాడ ిగానే ఉన్న రహానె మైదానంలోని ఆటగాళ్లకి డ్రింక్స్‌ అందిస్తూ కనిపించాడు.
ఆ తర్వాత విండీస్‌ పర్యటనలో రహానె ఓపెనర్‌గా రాణించాడు. ఈక్రమంలో టెస్టు జట్టుకు వైస్‌కెప్టెన్‌గా ఉన్న మీరు తుది జట్టులో చోటు దక్కించుకోలేక పోయారు. ఆటగాళ్లు కోసం డ్రింక్స్‌ కూడా మోశారు. దీనిని ఇబ్బందిగా ఫీలయ్యారా..? అని విలేకరులు ప్రశ్నించగా తనదైన శైలిలో రహానె సమాధాన మిచ్చాడు. భారత టెస్టు జట్టుకి వైస్‌ కెప్టెన్‌ అయినంత మాత్రాన వన్డే జట్టులో 12వ ఆటగాడిగా బాధ్యతలు నిర్వర్తించకూడదని లేదు కదా..? ఆ క్షణంలో భారత్‌ జట్టుకి నేను ప్రాతినిధ్యం వహిస్తున్నాను. కాబట్టి నాకు అప్పగించిన పనిని నేను చేశాను. అందుకే ఎలాంటి అహందరిచేరనీయకుండా ఛాంపి యన్స్‌ ట్రోఫీలో డ్రింక్స్‌ మోశాను. ఇదే నా వ్యక్తిత్వం అని రహానె అన్నాడు.